หมุนรอบโลก
โตเกียว (เอเอฟพี) &#8212; สแตนดาร์ด แอนด์ พัวร์ (เอสแอนด์พี) บริษัทจัดอันดับความน่าเชื่อถือชื่อดัง ประกาศหั่นเครดิตบริษัท ชาร์ป คอร์ป ผู้ผลิตเครื่องใช้ไฟฟ้าชื่อดังจากญี่ปุ่นลง 2 ขั้น มาอยู่ที่ระดับ BB+ หรือระดับขยะที่ไม่แนะนำให้ลงทุน เนื่องจากชาร์ปกำลังเผชิญปัญหาขาดสภาพคล่องจนต้องพึ่งพาเงินกู้ระยะสั้นจำนวนมาก อีกทั้งสถานการณ์ของตลาดยังย่ำแย่อีกด้วย นับเป็นการลดเครดิตครั้งที่ 2 ของเอสแอนด์พี ติดต่อกันภายในเวลาไม่ถึง 1 เดือน และเป็นบริษัทแรกที่ลดเครดิตชาร์ปลงสู่ระดับขยะ หลังจากที่ชาร์ปประกาศขาดทุนครั้งใหญ่กว่า 5.5 หมื่นล้านบาท ในไตรมาสแรก
1 ก.ย. 2555

โตเกียว (เอเอฟพี) — สแตนดาร์ด แอนด์ พัวร์ (เอสแอนด์พี) บริษัทจัดอันดับความน่าเชื่อถือชื่อดัง ประกาศหั่นเครดิตบริษัท ชาร์ป คอร์ป ผู้ผลิตเครื่องใช้ไฟฟ้าชื่อดังจากญี่ปุ่นลง 2 ขั้น มาอยู่ที่ระดับ BB+ หรือระดับขยะที่ไม่แนะนำให้ลงทุน เนื่องจากชาร์ปกำลังเผชิญปัญหาขาดสภาพคล่องจนต้องพึ่งพาเงินกู้ระยะสั้นจำนวนมาก อีกทั้งสถานการณ์ของตลาดยังย่ำแย่อีกด้วย นับเป็นการลดเครดิตครั้งที่ 2 ของเอสแอนด์พี ติดต่อกันภายในเวลาไม่ถึง 1 เดือน และเป็นบริษัทแรกที่ลดเครดิตชาร์ปลงสู่ระดับขยะ หลังจากที่ชาร์ปประกาศขาดทุนครั้งใหญ่กว่า 5.5 หมื่นล้านบาท ในไตรมาสแรก
ไทเป (เอเอฟพี) — ธนาคารกลางไต้หวัน เปิดเผยว่า ได้ลงนามบันทึกความเข้าใจ (เอ็มโอยู) การหักชำระบัญชีเงินสกุลหยวนโดยตรงกับทางการจีนแล้ว ซึ่งจะทำให้ธนาคารในไต้หวันสามารถรับฝากและปล่อยกู้เป็นเงินสกุลหยวนได้โดยตรง นอกจากนี้บริษัทในไต้หวันยังสามารถออกพันธบัตร รวมถึงการนำผลิตภัณฑ์การเงินในรูปเงินหยวนมาขายที่ไต้หวันได้อีกด้วย ข้อตกลงดังกล่าวคาดว่าจะบังคับใช้ภายใน 60 วัน ซึ่งคาดว่าจะช่วยนำไปสู่การกระชับความสัมพันธ์ระหว่างทั้งสองฝ่ายให้ดีขึ้นจากปัญหาทางการเมือง